Rettens dom (Ottende Udvidede Afdeling) af 5. maj 2021 –

Falqui mod Parlamentet

(Sag T-695/19)

»Regler for institutionerne – fælles statut for medlemmerne af Europa-Parlamentet – medlemmer af Europa-Parlamentet, der er valgt i italienske valgkredse – afgørelse nr. 14/2018 om pension vedtaget af Ufficio di Presidenza della Camera dei deputati (præsidiet for det italienske deputeretkammer) – ændring af pensionsbeløb for medlemmer af det nationale italienske parlament – Europa-Parlamentets tilsvarende ændring af pensionsbeløbet for visse tidligere medlemmer af Europa-Parlamentet, der er valgt i Italien – velerhvervede rettigheder – retssikkerhed – berettiget forventning – proportionalitet«

1. Annullationssøgsmål – akter, der kan være genstand for søgsmål – begreb – national afgørelse fra et parlament om ændring af størrelsen af pensioner for tidligere nationale parlamentsmedlemmer – ikke omfattet – meddelelse og afgørelse fra Europa-Parlamentets Generaldirektorat for Finans om ændring i henhold til denne nationale afgørelse af pensionernes størrelse for tidligere medlemmer af Europa-Parlamentet – omfattet (Art. 263 TEUF; Europa-Parlamentets præsidiums afgørelse om gennemførelsesbestemmelserne til statutten for Europa-Parlamentets medlemmer, art. 75; regulativet om omkostningsgodtgørelser og andre godtgørelser til Europa-Parlamentets medlemmer, bilag III, art. 2, stk. 1) (jf. præmis 41-43 og 45)

2. Europa-Parlamentet – regulativet om omkostningsgodtgørelser og andre godtgørelser til Europa-Parlamentets medlemmer – fælles statut for Europa-Parlamentets medlemmer – afgørelse fra Europa-Parlamentets Generaldirektorat for Finanser om ændring af størrelsen af pensionen for tidligere medlemmer af Europa-Parlamentet – ændring foretaget ved anvendelse af reglen om overensstemmende pension – ingen skønsmargen med hensyn til måden at beregne disse pensioner på – ret til pension erhvervet før den nævnte statuts ikrafttræden – ingen garanti mod ændring af pensioners størrelse (Den Europæiske Unions charter om grundlæggende rettigheder; Europa-Parlamentets præsidium, hvorved der fastsættes gennemførelsesforanstaltninger til statutten for Europa-Parlamentets medlemmer, art. 74 og 75 samt syvende betragtning; regulativet om omkostningsgodtgørelser og andre godtgørelser til Europa-Parlamentets medlemmer, bilag III, art. 2, stk. 1; Europa-Parlamentets afgørelse 2005/684, art. 28) (jf. præmis 49, 50, 52, 54-62 og 65-67)

3. Europa-Parlamentet – regulativet om omkostningsgodtgørelser og andre godtgørelser til Europa-Parlamentets medlemmer – fælles statut for Europa-Parlamentets medlemmer – afgørelse fra Europa-Parlamentets Generaldirektorat for Finans om ændring af pensionens størrelse for et tidligere medlem af Europa-Parlamentet – reglen om overensstemmende pension – ikketilbagevirkende kraft – retssikkerhedsprincippet – tilsidesættelse – foreligger ikke (Europa-Parlamentets afgørelse 2005/684; Europa-Parlamentets præsidiums afgørelse om gennemførelsesbestemmelserne til statutten for Europa-Parlamentets medlemmer, art. 75; regulativ om omkostningsgodtgørelser og andre godtgørelser til Europa-Parlamentets medlemmer, bilag III, art. 2, stk. 1) (jf. præmis 81, 82, 84-88 og 90-92)

4. Europa-Parlamentet – regulativet om omkostningsgodtgørelser og andre godtgørelser til Europa-Parlamentets medlemmer – fælles statut for Europa-Parlamentets medlemmer – afgørelse fra Europa-Parlamentets Generaldirektorat for Finans om ændring af pensionens størrelse for et tidligere medlem af Europa-Parlamentet – princippet om beskyttelse af den berettigede forventning – tilsidesættelse – foreligger ikke (Europa-Parlamentets præsidiums afgørelse om gennemførelsesbestemmelserne til statutten for Europa-Parlamentets medlemmer, art. 75; regulativ om omkostningsgodtgørelser og andre godtgørelser til Europa-Parlamentets medlemmer, bilag III, art. 2, stk. 1) (jf. præmis 94-98)

5. Europa-Parlamentet – regulativet om omkostningsgodtgørelser og andre godtgørelser til Europa-Parlamentets medlemmer – fælles statut for Europa-Parlamentets medlemmer – afgørelse fra Europa-Parlamentets Generaldirektorat for Finans om ændring af pensionens størrelse for et tidligere medlem af Europa-Parlamentet – begrundet i forfølgelsen af et legitimt mål – tilsidesættelse af proportionalitetsprincippet – foreligger ikke (Regulativ om omkostningsgodtgørelser og andre godtgørelser til Europa-Parlamentets medlemmer, bilag III, art. 2, stk. 1) (jf. præmis 100-110)

Angående

Søgsmål støttet på artikel 263 TEUF med påstand om annullation for det første af Europa-Parlamentets meddelelse af 8. juli 2019 vedrørende tilpasningen af den pension, som sagsøgeren er berettiget til efter ikrafttrædelsen den 1. januar 2019 af afgørelse nr. 14/2018 fra Ufficio di Presidenza della Camera dei deputati, for det andet af meddelelse af 11. april 2019 fra chefen for kontoret »Medlemmernes Vederlag og Sociale Rettigheder« under Parlamentets Generaldirektorat for Finanser vedrørende fastsættelsen af den pension, som sagsøgeren er berettiget til efter ikrafttrædelsen den 1. januar 2019 af afgørelse nr. 14/2018 fra Ufficio di Presidenza della Camera dei deputati, og for det tredje af udtalelse SJ-0836/18 af 11. januar 2019 fra Parlamentets Juridiske Tjeneste.

Konklusion

1) Europa-Parlamentet frifindes.